CELEX: 22014D0174
Language: mt
Date: 2014-09-25 00:00:00
Title: Deċiżjoni tal-Kumitat Konġunt taż-ŻEE Nru 174/2014 tal-25 ta' Settembru 2014 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2015/1242]

30.7.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 202/22
               
            DEĊIŻJONI TAL-KUMITAT KONĠUNT TAŻ-ŻEE
      Nru 174/2014
      tal-25 ta' Settembru 2014
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2015/1242]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttivi tal-Kunsill 76/117/KEE (1), 79/196/KEE (2) u 82/130/KEE (3), li huma inkorporati fil-Ftehim ŻEE, ġew revokati mid-Direttiva 94/9/KE tal-Parlament Ewropew u l-Kunsill (4), li hija inkorporata fil-Ftehim ŻEE, u konsegwentement ir-referenzi għad-Direttivi 76/117/KEE, 79/196/KEE u 82/130/KEE għandhom jitħassru mill-Ftehim ŻEE.
               
            
                  (2)
               
               
                  Id-Deċiżjoni tal-Kummissjoni 94/26/KE (5), li hija inkorporata fil-Ftehim ŻEE, ma għadhiex valida u konsegwentement għandha tiġi revokata skont il-Ftehim ŻEE.
               
            
                  (3)
               
               
                  Għal raġunijiet prattiċi, l-atti elenkati taħt l-intestatura “ATTI LI TAGĦHOM IL-PARTIJIET KONTRAENTI GĦANDHOM JIEĦDU NOTA” fil-Kapitolu X tal-Anness II se jiġu nnumerati mill-ġdid.
               
            
                  (4)
               
               
                  Għalhekk, l-Anness II tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu X tal-Anness II għall-Ftehim ŻEE jiġi emendat kif ġej:
      
                  1.
               
               
                  It-testi tal-punti 2 (id-Direttiva tal-Kunsill 76/117/KEE), 3 (id-Direttiva tal-Kunsill 79/196/KEE), 4 (id-Direttiva tal-Kunsill 82/130/KEE) u 7b (id-Direttiva tal-Kummissjoni 94/26/KEE) jitħassru.
               
            
                  2.
               
               
                  Taħt l-intestatura “ATTI LI TAGĦHOM IL-PARTIJIET KONTRAENTI GĦANDHOM JIEĦDU NOTA” punti 8 (imħassar) sa 25 (imħassar) jiġu rinumerati punti 1 sa 18.
               
            Artikolu 2
      Din id-Deċiżjoni tidħol fis-seħħ fis-26 ta' Settembru 2014, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 3
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, il-25 ta' Settembru 2014.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 24, 30.1.1976, p. 45.
      
         (2)  ĠU L 43, 20.2.1979, p. 20.
      
         (3)  ĠU L 59, 2.3.1982, p. 10.
      
         (4)  ĠU L 100, 19.4.1994, p. 1.
      
         (5)  ĠU L 157, 24.6.1994, p. 33.
      
         (*)  L-ebda rikwiżiti kostituzzjonali mhuma indikati.